De store mængder sne og de glatte veje har sendt Falck Nordjylland på overarbejde. Siden midnat natten til lørdag har mandskabet været ude 153 gange for at trække nødstedte bilister fri af snedriver. Derudover har knap 100 nordjyder haft brug for anden autohjælp, for eksempel til at starte bilen. Det fortæller supervisor hos Falck Nordjylland, Susanne Olsson. De mange uheld og så mange udrykninger giver Falck Nordjylland nok at se til, og derfor er der også ventetid, når nordjyderne skal have hjælp. man kan godt risikerere at skulle vente i et par timer, før hjælpen kan nå frem.

Opsummering:
Falck har haft en travl nat og dag. Masser af nordjyder har haft brug for hjælp til at komme fri af sneen.